Kemal Hanjalić
Kemal Hanjalić je univerzitetski profesor i doktor tehničkih nauka iz oblasti termodinamike i mehanike fluida. Rođen je 30. novembra 1939. godine u Sarajevu, Bosna i Hercegovina (tada Kraljevina Jugoslavija). Bio je dekan Mašinskog fakulteta u Sarajevu (1984–85), gradonačelnik Sarajeva (1985–87), član Izvršnog vijeća SR BiH (1987–91), ministar nauke i tehnologije u Vladi Republike Bosne i Hercegovine (1991–93) te predavač na nekoliko svjetskih univerziteta. Dobio je više nagrada i priznanja. Član je ANU BiH od 1981. godine. Naučna i stručna djelatnost Hanjalića obuhvata fundamentalna i razvojna istraživanja te primjene u oblasti termo-fluidnih nauka: razvoj matematskih modela i eksperimentalna istraživanja turbulentnog strujanja fluida, prenosa toplote, sagorijevanja i magneto-hiodrodinamike te simuliranje i optimizacija procesa i dijagnostička ispitivanja termotehničkih i termoenergetskih uređaja i postrojenja.